[pic] | EUROOPA KOMISJON |

Brüssel 10.11.2010

KOM(2010) 649 lõplik

2010/0318 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse nõukogu määrust (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes

SELETUSKIRI

1. ETTEPANEKU TAUST

Moldova Vabariigil (edaspidi „Moldova”) on raskusi veini eksportimisega mõningatele oma traditsioonilistest turgudest ning see takistab riigi majanduse elavnemist ja reforme, mida Moldova valitsus jõuliselt läbi viia üritab.

Seetõttu taotles Moldova 2010. aasta juulis Euroopa Komisjonilt Moldovale nõukogu 21. jaanuari 2008. aasta määrusega (EÜ) nr 55/2008[1] tehtud ühepoolsete kaubandussoodustuste raames veini tollimaksuvaba tariifikvoodi suurendamist. Põllumajandussektor moodustab umbes 40 protsenti Moldova majandusest ja veinisektor on selle oluline osa, pakkudes tööhõivet umbes 300 000 inimesele (üks neljandik tööealisest elanikkonnast), kes elavad peamiselt maapiirkondades ning harivad väikeseid ja keskmise suurusega ühele majapidamisele kuuluvaid maatükke.

Et toetada Moldova majanduse taastumist ja pakkuda Moldova veinitööstuses töötavatele inimestele paremaid väljavaateid, tehakse ettepanek suurendada veini tollimaksuvaba tariifikvooti 2011. aastaks 100 000 hektoliitrilt 150 000 hektoliitrini, 2012. aastaks 120 000 hektoliitrilt 180 000 hektoliitrini ning 2013. ja järgnevateks aastateks 240 000 hektoliitrini aastas. Tariifikvoodi suurendamise ulatuse väljatöötamisel lähtuti asjaoludest, et Moldova on järjepidevalt ammendanud olemasolevad kvoodid ja oma veinisektori võimalused arendada oma turunišši Euroopa Liidus ning et tariifikvoodi suurendamine pakutud ulatuses ei mõjuta ELi veinitööstust oluliselt. Eeldatakse, et Moldova veinisektor parandab jätkuvalt oma veinide kvaliteeti.

Kuna nõukogu määrus (EÜ) nr 55/2008 kaotab kehtivuse 31. detsembril 2012 ning on oluline tagada õiguskindlus veinitootjatele, -eksportijatele ja –importijatele, tehakse ettepanek pikendada nõukogu määruse (EÜ) nr 55/2008 kehtivust kolme aasta võrra kuni 31. detsembrini 2015. See oleks mõistlik aeg, arvestades väljavaateid ELi ja Moldova vahelise põhjaliku ja laiaulatusliku vabakaubanduspiirkonna (DCFTA) loomiseks tulevikus. Nõukogu määrusega (EÜ) nr 55/2008 on soodustariifikvoodid ette nähtud lisaks veinile ka muudele toodetele. Olles hinnanud olukorda eri sektorites, kus soodustariifikvoodid kehtivad, tehakse ettepanek jätkata teatavate kvootide järk-järgulist suurendamist vastavalt käesoleva ettepaneku I lisas esitatud tabelile.

2. ETTEPANEKU ÕIGUSLIK ALUS

Ettepaneku õiguslik alus on Euroopa Liidu toimimise lepingu artikli 207 lõige 2.

3. MÕJU EELARVELE

Kavandatav määrus ei põhjusta kulusid Euroopa Liidu eelarvele. Kuna üldine impordimaht Moldovast moodustab ELi koguimpordist vaid 0,04 %, eeldatakse, et turu täiendav avanemine ei avalda ELile negatiivset mõju. Praegu siseneb 90 % Moldova koguimpordist ELi tollimaksuvabalt.

2011.-2015. aastaks kavandatud täiendavate tollimaksuvabade tariifikvootide tagajärjel jääb tollimaksudena saamata ainult väike hulk tulu 2011. aastal. 2012.−2015. aastal ei jää tollimaksudena tulu saamata, kuna Moldova praegune ekspordimaht kõigi tollimaksuvabade tariifikvootidega hõlmatud toodete osas on kaetud 2012. aasta taseme tariifikvootidega. Hüpoteetilist tulu, mida tulevane eksport võiks tuua, ei saa käsitada saamata jääva tollimaksutuluna.

2010/0318 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse nõukogu määrust (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut ja eriti selle artikli 207 lõiget 2,

võttes arvesse Euroopa Komisjoni ettepanekut,

olles edastanud seadusandliku akti eelnõu riikide parlamentidele,

olles toiminud seadusandliku tavamenetluse kohaselt

ning arvestades järgmist:

(1) Nõukogu määrus (EÜ) nr 55/2008[2] jõustus 31. jaanuaril 2008 ja seda kohaldatakse 1. märtsist 2008. Määrusega on kehtestatud ühepoolsete kaubandussoodustuste erikava Moldova Vabariigi (edaspidi „Moldova”) suhtes. Määrusega võimaldatakse kõikidele Moldovast pärit toodetele vaba juurdepääs ELi turgudele, välja arvatud teatavatele määruse I lisas loetletud põllumajandustoodetele, mille puhul on antud piiratud soodustused kas tariifikvootide raames tollimaksudest vabastamise või tollimaksude vähendamise kujul.

(2) Euroopa naabruspoliitika (ENP), ELi-Moldova ENP tegevuskava ja idapartnerluse raames on Moldova seadnud endale lennukad eesmärgid Euroopa Liiduga poliitiliste sidemete ja edasise majandusintegratsiooni arendamisel. Läbirääkimised uue assotsieerimislepingu üle algasid 2010. aasta jaanuaris. Moldova teeb jätkuvalt edusamme õigusnormide ühtlustamisel ELi õigusaktide ja nõuetega, mis peab eelnema tulevastele läbirääkimistele põhjaliku ja laiaulatusliku vabakaubanduspiirkonna (DCFTA) loomise üle ELi ja Moldova vahel kavandatava assotsieerimislepingu raames.

(3) Määruse (EÜ) nr 55/2008 kohaldamisaja jooksul on veini tariifikvoot igal aastal mitu kuud enne aasta lõppu ammendatud.

(4) Ülemaailmne finants- ja majanduskriis on Moldova majandust tugevalt mõjutanud. Veinisektoris töötab umbes 300 000 inimest ja veinieksport on eksporditulu oluline allikas.

(5) Et toetada Moldova jõupingutusi Euroopa naabruspoliitika ja idapartnerluse raames ning pakkuda Moldova veiniekspordile ligitõmbavat ja usaldusväärset turgu, tehakse ettepanek suurendada veini praegust tariifikvooti 2011. aastaks 100 000 hektoliitrilt 150 000 hektoliitrini, 2012. aastaks 120 000 hektoliitrilt 180 000 hektoliitrini ning 2013. ja järgnevateks aastateks 240 000 hektoliitrini aastas.

(6) Määrust (EÜ) nr 55/2008 kohaldatakse kuni 31. detsembrini 2012.

(7) Läbirääkimised põhjaliku ja laiaulatusliku vabakaubanduspiirkonna (DCFTA) loomise üle ELi ja Moldova vahel on nii ELi kui ka Moldova ühine eesmärk, milleni loodetakse jõuda pärast seda, kui Moldova on tõestanud oma valmisolekut sellise keeruka kokkuleppe sätete üle läbi rääkida ja pärast neid järgida. Et põhjaliku ja laiaulatusliku vabakaubanduspiirkonna (DCFTA) lepingu ettevalmistusteks ja läbirääkimisteks jääks piisavalt aega, tuleb määruse (EÜ) nr 55/2008 kehtivust pikendada kauemaks kui 31. detsembrini 2012.

(8) Oleks hea tava kohane otsustada määruse (EÜ) nr 55/2008 kehtivuse pikendamise üle piisavalt kaua enne selle kehtivuse lõpu kuupäeva, et Moldova ettevõtjad teaksid varakult, et kaubaeksport Euroopa Liitu saab jätkuda läbipaistva ja ettenähtava kaubandusrežiimi kohaselt ka pärast 31. detsembrit 2012. Kõnealuse määruse kehtivust tuleks seetõttu pikendada kuni 31. detsembrini 2015.

(9) Arvestades kehtivate ühepoolsete kaubandussoodustuste rakendamisel saadud kogemusi ja selleks, et jätkuvalt toetada Moldova majanduse arengut ja õigusnormide ühtlustamist ELi õigusaktide ja nõuetega idapartnerluse raames, on asjakohane vaadata üle kehtivate ühepoolsete kaubandussoodustuste alla kuuluvate teatavate toodete tariifikvoodid.

(10) Euroopa Liidu rahvusvahelistest kohustustest kinnipidamise tagamiseks tuleks kõnealuses määruses sätestatud soodustused teha sõltuvaks Euroopa Liidule WTO kohustustest antud vabastuse jätkamisest või uuendamisest.

(11) Seetõttu tuleks määrust (EÜ) nr 55/2008 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 55/2008 muudetakse järgmiselt.

1. Artikli 16 teine lõik asendatakse järgmisega:

„Määrust kohaldatakse 31. detsembrini 2015.

Käesolevas määruses sätestatud soodustused kaotavad täielikult või osaliselt kehtivuse, kui määruses sätestatud soodustust ei lubata täielikult või osaliselt Maailma Kaubandusorganisatsiooni antud vabastusega.

Soodustuste kohaldamine lõpetatakse päevast, millal vabastus enam ei kehti.

Komisjon avaldab aegsasti enne kõnealust kuupäeva Euroopa Liidu Teatajas teate, et teavitada ettevõtjaid ja pädevaid asutusi. Teates täpsustatakse, millised käesolevas määruses sätestatud soodustused enam ei kehti ja soodustuste kehtivusaja lõppemise kuupäev.”

2. I lisa 1. tabel asendatakse käesoleva määruse lisas esitatud tekstiga.

Artikkel 2

Käesolev määrus jõustub seitsmendal päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

(koht), (kuupäev),

Euroopa Parlamendi nimel Nõukogu nimel

president eesistuja

LISA

" I LISA

TOOTED, MILLE SUHTES KOHALDATAKSE ARTIKLIS 3 OSUTATUD KVANTITATIIVSEID PIIRANGUID VÕI KÜNNISHINDA

Kombineeritud nomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui CN-koodil on eesliide „ex”, tuleb soodustuskava kindlaks määrata nii CN-koodi kui ka vastava kirjelduse kohaldamisega.

1. Tooted, mille suhtes kohaldatakse iga-aastaseid tollimaksuvabu tariifikvoote

Eelarverida | Tulu[3] | 12-kuuline periood, alates pp/kk/aaaa | 2011 |

Artikkel 120 | Mõju omavahenditele (tollimaksud) | -0.1 |

Olukord pärast meetme rakendamist |

2012 | 2013 | 2014 | 2015 |

Artikkel 120 | - | - | - | - |

4. MUUD MÄRKUSED

2008. aastal leiti, et Moldovale täiendavate ühepoolsete kaubandussoodustuse andmise finantsmõju ulatuks tollimaksude kaudu saamata jääva brutotuluna hinnanguliselt 1 500 000 euroni (netosumma oleks 1 125 000).

2011. −2015. aastaks kavandatud täiendavate tollimaksuvabade tariifikvootide tagajärjel jääb tollimaksudena saamata teatav tulu ainult 2011. aastal. 2012.−2015. aastal ei jää tollimaksudena tulu saamata, kuna Moldova praegune ekspordimaht kõigi tollimaksuvabade tariifikvootidega kaetud toodete osas on kaetud 2012. aasta taseme tariifikvootidega. Hüpoteetilist tulu, mida tulevane eksport võiks tuua, ei saa käsitada saamata jäävaks tollimaksutuluna.

2009. aastal oli veiniimpordi kogumaht Moldovast 111 082 hektoliitrit (hl), mis ületab praeguse tollimaksuvaba tariifikvoodi 2011. aastaks 11 082 hl võrra ja mille tagajärjel saamata jääv tollimaksutulu oleks vähem kui 150 000 eurot, kui lähtuda keskmisest tollimaksust 13 eurot 10 senti hektoliitri kohta.

11 082 hl * 13.1 €/hl = 145 174 € (tuludelt 108 881 eurot neto).

Kehtiv 2012. aasta tollimaksuvaba tariifikvoot (120 000 hl) katab täielikult praeguse eksporditaseme, seega ei jää 2012. ja järgnevatel aastatel tollimaksudena tulu saamata.

Nisu koguimpordi maht Moldovast 2009. aastal oli 38 232 tonni, mis jääb kehtiva 2012. aasta tollimaksuvaba tariifikvoodi (50 000 tonni) piiresse, seega ei jää ka nisu osas tollimaksutulu saamata.

Odra ja maisi tollimaksuvabast tariifikvoodist jäi 2009. aastal vastavalt 16,8 ja 11,9 protsenti kasutamata, seega jäävad need impordimahud täielikult 2012. aastaks kehtestatud tollimaksuvaba tariifikvoodi piiresse ja tollimaksutulu laekumine ei vähene.

[1] ELT L 20, 24.1.2008, lk 1.

[2] ELT L 20, 24.1.2008, lk 1.

[3] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25 % sissenõudmiskulude mahaarvamist.